ઘટનાની વિગત એવી છે કે અમદાવાદના પૂર્વ વિસ્તાર નારોલમાં સુદામા એસ્ટેટ નામની એક કલર બનાવતી કંપની છે. જેમાં કલર બનાવવા માટેના સોલવંટ અને ઓઇલના 20 બેરલ પડ્યા હતા જેમાં મોડી રાતે અચાનક બ્લાસ્ટ થતા આખી ઇમારત આગની લપેટમાં આવી ગઇ હતી. આજુબાજુની ચાર કંપનીઓ પણ આ વિકરાળ આગની જવાળાઓમાં લપેટાઇ ગઇ હતી. હાલમાં જાનહાનિના કોઇ સમાચાર નથી. કંપનીની આસપાસના વિસ્તારને કોર્ડન કરી લેવામાં આવ્યો છે. ફેક્ટરીના માલિકોને લાખો રુપિયાના નુકશાનની આશંકા સેવાઇ રહી છે. ફાયર સેફ્ટીના નિયમોનું પાલન નહિ કરવાને કારણે આ આગ લાગી હોવાનુ પ્રાથમિક અહેવાલમાં જણાવવામાં આવી રહ્યુ છે.